
I SADAĻA

INFORMĀCIJA PAR IEPIRKUMU

	1.1. Pasūtītājs

SIA “Liepājas teātris”

Reģistrācijas Nr. 42103019377
Teātra iela 4, Liepāja, LV-3401


	1.2. Iepirkuma priekšmets

	LED ekrāna piegāde un uzstādīšana Liepājas teātra vajadzībām saskaņā ar tehnisko specifikāciju (1.pielikums) un līguma nosacījumiem (5.pielikums).


	1.3. CPV kods

	CPV kods: 32351200-0 (Ekrāni).


	1.4. Līguma izpildes laiks un vieta

	1.4.1. Paredzamais līguma izpildes termiņš – 30 (trīsdesmit) dienas no līguma noslēgšanas.
1.4.2. Līguma izpildes vieta – Teātra iela 4, Liepāja, LV-3401.


	1.5. Iepirkuma procedūra

	Iepirkums tiek veikts atbilstoši Publisko iepirkumu likumam
. Iepirkumam piemērota pasūtījuma piešķiršanas metode atbilstoši Publisko iepirkumu likuma 9. panta nosacījumiem.



	1.6. Kontaktpersona

	SIA “Liepājas teātris” valdes locekle Eva Ciekurze tālr.26178724, e-pasta adrese: eva.ciekurze@liepajasteatris.lv 


	1.7. Piedāvājumu iesniegšanas termiņš

	1.7.1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (https://www.eis.gov.lv/EKEIS/Supplier/) līdz 2024.gada 18.janvārim plkst.11:00.
1.7.2. Piedāvājumi ir iesniedzami tikai elektroniski Elektronisko iepirkumu sistēmas e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
1.7.3. 
Piedāvājumu noformē atbilstoši nolikuma 4.pielikuma “Prasības piedāvājumu noformēšanai” noteikumiem.



	1.8. Iepirkuma procedūras dokumenti

	1.8.1. Nolikumam ar pielikumiem ir nodrošināta tieša un brīva elektroniskā pieeja EIS e-konkursu apakšsistēmā (https://www.eis.gov.lv/EKEIS/Supplier/Organizer/3402).
1.8.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē: https://www.eis.gov.lv/EIS/Publications/PublicationView.aspx?PublicationId=883


	1.9. Papildu informācija

	1.9.1. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/3402). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.9.2. Ja pretendents ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
1.9.3. Papildu informāciju pasūtītājs nosūta pretendentam, kas uzdevis jautājumu, un vienlaikus ievieto šo informāciju pasūtītāja mājas lapā, kur ir pieejami iepirkuma dokumenti, norādot arī uzdoto jautājumu.


	1.10. Informācija par iepirkuma priekšmetu

	Detalizēta informācija par iepirkuma priekšmetu ir norādīta Tehniskajā specifikācijā, kas ir nolikuma 1.pielikums.




II SADAĻA

PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments:

	2.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt Pasūtītājam nepieciešamās preces.
	Pieteikums dalībai iepirkumā (pēc formas –nolikuma 1.pielikums).


	2.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.
	a) Pretendents pierāda Iepirkumu komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
b) Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	2.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 

Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Iepirkumu komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

	2.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.5. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.6. Uz pretendentu neattiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli.
	Komisija, pārbaudot pretendentu, rīkojas atbilstoši šā likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot šā likuma 43. panta noteikumus.

	2.7. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos darbus.
	Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (https://www.eis.gov.lv/). 

	2.8. Pretendents iepriekšējo 3 (trīs) gadu laikā ir īstenojis vismaz 2 (divus) līdzīgus līgumus, tas ir – vismaz 2 (divus) piegādes līgumus un katra līguma ietvaros ir piegādāts un uzstādīts tehniskajai specifikācijai atbilstošs vai ekvivalents ekrāns.
	a) Informācija par iepriekšējo pieredzi – Pieteikums dalībai iepirkumā (pēc formas –nolikuma 2.pielikums). 

b) Pozitīvas attiecīgo līgumu Pasūtītāju atsauksmes.

	2.9. Pretendenta rīcībā ir visi nepieciešamie resursi iespējamā iepirkuma līguma izpildei, tajā skaitā, Pretendents ir piedāvātās preces ražotāja autorizēts piegādei un garantijas servisa nodrošināšanai.
	Pieteikums dalībai iepirkumā (pēc formas –nolikuma 1.pielikums).
Piedāvāto preču (ekrāna) ražotāja vai ražotāja pārstāvniecības izsniegtu autorizācijas apliecinājumu, līgumu vai citu apstiprinājuma līdzīgu dokumentu.



	2.10. Pretendents ir iesniedzis tehnisko un finanšu piedāvājumu.
	Tehniskais un finanšu piedāvājums (pēc formas nolikuma 2.pielikums).


III SADAĻA

PIEDĀVĀJUMA IZVĒRTĒŠANAS KRITĒRIJS

	3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.


	3.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.



IV SADAĻA

PIELIKUMI

	1.pielikums
	Tehniskā specifikācija/ Tehniskā piedāvājuma forma

	2.pielikums
	Pieteikuma dalībai iepirkumā forma

	3.pielikums
	Finanšu piedāvājuma forma

	4.pielikums
	Prasības piedāvājuma noformēšanai

	5.pielikums
	Vērtēšanas nosacījumi

	6.pielikums
	Līguma projekts

	
	


Iepirkuma LT 2024/1
nolikuma 1.pielikums

TEHNISKĀ SPECIFIKĀCIJA/ TEHNISKĀ PIEDĀVĀJUMA FORMA
	
	Prasības*
	Piedāvājums

	Ražotājs, modelis
	Nav noteikts
	

	Ekrāna izmērs
	3x1,5m
	

	Pikseļu solis
	2.6 mm
	

	Vide
	Iekštelpu
	

	LED tips
	3-in-1 Black SMD
	

	Spilgtums
	800-1,000 cd/m²
	

	Pikseļu blīvums
	147,456 Pixel/m²
	

	Moduļa izmērs (W × H)
	250mm × 250mm
	

	Paneļa izmērs (W × H × D)
	500 mm x 500 mm x 63 mm
	

	Paneļa izšķirtspēja
	192×192 dots
	

	Paneļa svars
	Līdz 6 kg
	

	Materiāls
	Spiedienliets alumīnijs
	

	Aizsardzība
	IP 30
	

	Darba temperatūra /mitrums
	-10°C līdz 45°C/10% - 80% RH
	

	Apkope
	aizmugures
	

	Līkne (izliekta ieliekta)
	-10° līdz 10°
	

	Skata leņķis (H/V)
	140°/120°
	

	Kontrasta attiecība
	3,000:1
	

	Ievades jauda/panelis (maks.)
	120 W / 240 W
	

	Ievades jauda/panelis (vid.)
	40 W / 80 W
	

	Atsvaidzināšanas ātrums
	3,840 Hz
	

	Ieejas spriegums
	200 - 240 VAC
	

	Ieejas jaudas frekvence
	50 - 60 Hz
	

	Standarta montāžas konfigurācija
	Piekarams, stāvošs
	

	Saņemšanas karte
	Novastar
	

	LED procesors
	MCTRL660
	

	Piekares stieņi
	3 m
	

	Tīkla un elektrības vadi
	Komplektā ar ekrānu
	

	Transporta kastes
	Komplektā ar ekrānu
	

	Rezerves daļas
	Atbilstoši komplektam
	

	Apmācība
	Iekļauts cenā
	

	Garantijas termiņš
	Ne mazāk kā 24 (divdesmit četri) mēneši
	

	Piegādes termiņš
	Ne vairāk kā 30 (trīsdesmit) dienas
	


Tehniskajam piedāvājumam jāatbilst tehniskajā specifikācijā noteiktajām prasībām. Cenā jābūt ietvertām preču izmaksām un visām ar to piegādes un uzstādīšanas saistītajām izmaksām. Pretendentam jānorāda konkrētas preces (ražotājs, nosaukums, modelis utt.).
Apliecinām, ka preču garantijas apkope un serviss tiks nodrošināta uz vietas Liepājas teātra telpās, kur tiks uzstādītas preces.
	Amatpersonas vai pilnvarotās personas paraksts:
	Dokuments ir parakstīts ar Elektronisko iepirkumu sistēmas parakstu vai ar drošu elektronisko parakstu un satur laika zīmogu

	Parakstītāja vārds, uzvārds un amats:
	


Iepirkuma LT 2024/1
nolikuma 2.pielikums

PIETEIKUMS DALĪBAI IEPIRKUMĀ
Sabiedrības nosaukums, reģistrācijas numurs

kuras vārdā, saskaņā ar _________________ rīkojas _____________________________________
      pārstāvības pamats            
                Amats, vārds, uzvārds
Ar šo piesakās piedalīties iepirkumā “Par LED ekrāna piegādi” (LT 2024/1).

	Pretendents atbilst
	
	
	mazā vai vidējā uzņēmuma statusam
 

	Pretendents neatbilst
	
	
	


Apliecinām, ka:

· pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos darbus;
· pretendenta rīcībā ir visi nepieciešamie resursi savlaicīgai un kvalitatīvai līguma izpildei;

· iepriekšējo 3 (trīs) gadu laikā izpildītie piegādes līgumi:

	
	1.līgums
	2.līgums

	Pasūtītājs
	
	

	Ekrāna ražotājs, modelis
	
	

	Ekrāna būtiskie tehniskie parametri
	
	

	Piegādes laiks
	
	

	Kontaktinformācija
	
	


· esam iepazinušies un pilnībā piekrītam visām iepirkuma nolikuma un līguma projekta prasībām;

· šis piedāvājums ir sagatavots individuāli un nav saskaņots ar konkurentiem;

· visas piedāvājumā sniegtās ziņas ir patiesas.

	Amatpersonas vai pilnvarotās personas paraksts:
	Dokuments ir parakstīts ar Elektronisko iepirkumu sistēmas parakstu vai ar drošu elektronisko parakstu un satur laika zīmogu

	Parakstītāja vārds, uzvārds un amats:
	

	Korespondences adrese:
	

	Bankas rekvizīti:
	

	Kontaktpersona:
	

	Tālruņa numurs:
	

	E-pasta adrese:
	

	Datums
	


Iepirkuma LT 2024/1
nolikuma 2.pielikums

FINANŠU PIEDĀVĀJUMS 


Ar šo ______________________________________________________________ iesniedz savu piedāvājumu iepirkumam “Par LED ekrāna piegādi” (LT 2024/1). 

Piedāvājam LED EKRĀNA PIEGĀDI UN UZSTĀDĪŠANU atbilstoši iepirkumā, tajā skaitā, līgumprojektā, izvirzītajām prasībām nodrošināt par līgumsummu: 

	Līgumcena EUR bez PVN 
	*

	PVN 21%
	

	Summa KOPĀ
	


*vērtējamais kritērijs
Apņemamies iepirkumā minētos darbus veikt 30 (trīsdesmit) dienu laikā no līguma noslēgšanas dienas un nodrošināt uzstādītajai iekārtai un materiāliem 24 (divdesmit četru) mēnešu garantijas laiku. 
Apliecinām, ka iesniedzot piedāvājumu, esam iepazinušies ar visiem apstākļiem, kas varētu ietekmēt līgumsummu un piedāvāto līguma izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Apliecinām, ka esam iepazinušies ar darba apstākļiem, līgumcenā ievērtēti visi līguma izpildei nepieciešamie materiāli, algas un transporta izdevumi un uzņemamies visus riskus mūsu finanšu piedāvājuma ietvaros.

	Amatpersonas vai pilnvarotās personas paraksts:
	Dokuments ir parakstīts ar Elektronisko iepirkumu sistēmas parakstu vai ar drošu elektronisko parakstu un satur laika zīmogu

	Parakstītāja vārds, uzvārds un amats:
	


Iepirkuma LT 2024/1
nolikuma 4.pielikums

PRASĪBAS PIEDĀVĀJUMA NOFORMĒŠANAI
	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

	2. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

	3. Sagatavojot piedāvājumu, Pretendents ievēro, ka:

a. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā; 

b. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

c. Dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu.

d. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai.



	4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.



	5. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā
.



	6. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.



	7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.



	8. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 



	9. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.



Iepirkuma LT 2024/1
nolikuma 5.pielikums

VĒRTĒŠANAS NOSACĪJUMI

	1. Iepirkuma procedūru veic ar SIA “Liepājas teātris” valdes 2024.gada 2.janvāra 1/1.3. rīkojumu izveidotā Iepirkumu komisija (Nolikumā arī – Komisija)



	2. Piedāvājumu atvēršanu, noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.



	3. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.



	4. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.



	5. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.



	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.



	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.



	8. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.



	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.



	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.



	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.



	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.



	13. Konstatējot piedāvājuma neatbilstību kādai no prasībām, Komisijai ir tiesības noraidīt pretendentu un neizskatīt piedāvājumu nākamajā izvērtēšanas posmā.



	14. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotajā daļā minēto apstākļu dēļ, Komisija rīkojas atbilstoši Publisko iepirkumu likuma 9.panta devītajai daļai.



	15. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma  11.¹ panta pirmajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ pantam. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā.



	16. Triju darbdienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto elektroniskā pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.


Iepirkuma LT 2024/1
Nolikuma 6.pielikums

Pirkuma līgums Nr.___

Par LED ekrāna piegādi un uzstādīšanu Liepājas teātra vajadzībām
SIA „ LIEPĀJAS TEĀTRIS”, reģistrācijas Nr. LV42103019377 (turpmāk tekstā – Pircējs), adrese: Teātra ielā 4, Liepājā, LV-3401, tās … personā, kuri rīkojas uz statūtu pamata un ir tiesīgi pārstāvēt kapitālsabiedrību kopā, no vienas puses, un
….. (turpmāk tekstā – Pārdevējs), ….., no otras puses, kopā saukti Puses, bet katra atsevišķi Puse, ņemot vērā, ka Pircējs ar tā izveidotas iepirkuma komisijas lēmumu ir piešķīris līguma slēgšanas tiesības Pārdevējam iepirkuma „Par LED ekrāna piegādi”, iepirkuma identifikācijas Nr. LT 2024/1 (turpmāk tekstā – Iepirkums) ietvaros, noslēdz šādu līgumu (turpmāk tekstā – LĪGUMS):

1. LĪGUMA PRIEKŠMETS
1.1. Pārdevējs pārdod un piegādā un Pircējs pērk un pieņem īpašumā preces saskaņā ar Pārdevēja Iepirkuma ietvaros iesniegto tehnisko un finanšu piedāvājumu (Līguma 1.pielikums), turpmāk tekstā – Preces. Detalizēta Preču specifikācija un cena ir noteikta Līguma 1.pielikumā.

1.2. Pārdevējam jāpiegādā un jāuzstāda Preces Pasūtītāja norādītajās telpās Teātra ielā 4, Liepājā, LV-3401, ne vēlāk kā 30 (trīsdesmit) dienu laikā no Līguma noslēgšanas dienas. 
1.3. Preču cena noteikta saskaņā ar Pārdevēja iesniegto tehnisko un finanšu piedāvājumu (Līguma 1.pielikums) un cenā ir iekļautas visas izmaksas, tai skaitā, Preču vērtība, iepakojuma, piegādes, personāla, transporta un izkraušanas izmaksas, Pircēja personāla apmācības izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci un tās piegādi Pircējam.

1.4. Pārdevējs nodrošina Precēm ražotāja garantijas termiņu 24 (divdesmit četri) mēneši, skaitot no Preču pieņemšanas- nodošanas akta parakstīšanas dienas.

1.5. Pārdevējam jāveic Pircēja atbildīgā personāla apmācība darbā ar Precēm. 
2. NORĒĶINU KĀRTĪBA
2.1. Samaksu par Precēm ….. EUR (summa vārdiem) apmērā, neieskaitot pievienotās vērtības nodokli, Pircējs samaksā Pārdevējam šādā kārtībā:

2.1.1. avansa maksājumu 20% (divdesmit procentu) apmērā no Līguma 2.1. punktā noteiktās summas Pircējs samaksā Pārdevējam 10 (desmit) dienu laikā pēc Līguma noslēgšanas un attiecīga rēķina saņemšanas no Pārdevēja;

2.1.2. maksājumu 80% (astoņdesmit procentu) apmērā no Līguma 2.1. punktā noteiktās summas Pircējs samaksā Pārdevējam 10 (desmit) darba dienu laikā pēc Preču piegādes un uzstādīšanas un Pircēja atbildīgā personāla apmācības, ko apliecina Pušu parakstīts Preču pieņemšanas – nodošanas akts, un attiecīga rēķina saņemšanas no Pārdevēja.

2.2. Maksājumus Pircējs veic pārskaitot naudu Pārdevēja norādītajā bankas kontā

2.3. Par samaksas dienu tiek uzskatīta diena, kad veikts pārskaitījumu uz bankas norēķinu kontu.

2.4. Īpašuma tiesības uz Precēm pāriet Pircējam ar samaksas brīdi. Valdījums pirms īpašuma tiesību pārejas pāriet no Pārdevēja Pircējam ar Preču nodošanas brīdi.
3. PREČU NODOŠANA UN PIEŅEMŠANA
3.1. Pārdevējs nodod un Pircējs pieņem Preces, parakstot divpusēju Preču pieņemšanas – nodošanas aktu. 

3.2. Pircējam ir tiesības pirms pieņemšanas pārbaudīt Preces, nepieņemt to un neparakstīt Preču pieņemšanas – nodošanas aktu, ja Preces nav kvalitatīva vai neatbilst Pārdevēja tehniskajam - finanšu piedāvājumam (Līguma 1. pielikums), iesniedzot Pārdevējam rakstveida pretenziju. Šajā gadījumā Pārdevējam ir pienākums 30 (trīsdesmit) dienu laikā piegādāt Preces atbilstoši Līguma noteikumiem un pildīt uzliktās piegādes termiņa nokavējuma sankcijas, ja termiņš ir nokavēts.

3.3. Par Līguma prasībām neatbilstošo Preci jau pēc Līguma 3.2. punktā noteiktā Preču pieņemšanas – nodošanas akta parakstīšanas Pircējs rakstveidā paziņo Pārdevējam, nosūtot paziņojumu Pārdevējam un uzaicinot Pārdevēju sastādīt divpusēju aktu par konstatētajām neatbilstībām. Pārdevējam pēc paziņojuma saņemšanas nekavējoties, bet ne vēlāk kā 48 (četrdesmit astoņu) stundu laikā jāierodas pie Pircēja Preces piegādes vietā. Pārdevēja neierašanās gadījumā Pircējam ir tiesības sastādīt aktu bez Pārdevēja piedalīšanās.

3.4. Pārdevējam jāapmaina Līguma prasībām neatbilstošā Prece pret kvalitatīvu un Līguma prasībām atbilstošu 30 (trīsdesmit) dienu laikā pēc Līguma 3.3.punktā minētā akta saņemšanas.

4. PUŠU TIESĪBAS UN PIENĀKUMI
4.1. Pircēja tiesības:

4.1.1. pārbaudīt Preču atbilstību Pārdevēja iesniegtajā tehniskajā - finanšu piedāvājumā (Līguma 1.pielikums) minētajām prasībām;

4.1.2. pārbaudīt Pārdevēja iesniegto Preču kvalitāti, Preču un dokumentācijas pilnīgumu un derīgumu;

4.1.3.  pieteikt pretenzijas un/vai nepieņemt Preču, ja Preces vai to dokumentācija neatbilst Līguma noteikumiem, Pārdevējā iesniegtajā tehniskajā - finanšu piedāvājumā (Līguma 1.pielikums) noteiktajam;

4.2. Pircēja pienākumi:

4.2.1. pieņemt Preces ja tās piegādātas saskaņā ar Līguma noteikumiem un atbilst un Pārdevēja iesniegtajā tehniskajā - finanšu piedāvājumā (Līguma 1.pielikums) noteiktajam;

4.2.2. veikt maksājumus saskaņā ar Līgumā noteikto samaksas kārtību;

4.2.3. piedalīties Preču nodošanā un pieņemšanā.

4.3. Pārdevēja tiesības:

4.3.1. saņemt samaksu par Preci, kas ir piegādāta saskaņā ar Līguma noteikumiem un atbilst Pārdevēja iesniegtajā tehniskajā - finanšu piedāvājumā (Līguma 1.pielikums) noteiktajam.

4.4. Pārdevēja pienākumi:

4.4.1. sagatavot un organizēt Preču nodošanu Pircējam;

4.4.2. ja Pārdevējs piegādājis nekvalitatīvu un/vai tādu Preci, kura neatbilst Pārdevēja tehniskajā - finanšu piedāvājumā (Līguma 1.pielikums) un/vai normatīvajos aktos noteiktajām prasībām, tad tas uz sava rēķina apmaina Preci Līgumā noteiktajā termiņā pret jaunu, kvalitatīvu un atbilstošu Pārdevēja tehniskajā - finanšu piedāvājumā (Līguma 1.pielikums) un normatīvajos aktos noteiktajām prasībām.

4.4.3. Līgumā noteiktajā garantijas termiņā nodrošināt radušos Preces defektu novēršanu un/vai Preces nomaiņu pret jaunu, kvalitatīvu un atbilstošu Pārdevēja tehniskajā - finanšu piedāvājumā (Līguma 1.pielikums) un normatīvajos aktos noteiktajām prasībām. Preces defekti jānovērš 5 (piecu) dienu laikā, skaitot no Pircēja pieprasījuma saņemšanas brīža. Ja Preces defektus nav iespējams novērst šajā punktā minētajā termiņā, Pircējam ir tiesības saņemt un lietot un Pārdevējam ir pienākums piegādāt un nodot lietošanā Pircējam identisku Preci uz garantijas remonta laiku vai Pārdevējam ir jāapmaina prece pret jaunu. 

5. ATBILDĪBA
5.1. Ja Pārdevējs nepiegādā Preci Līgumā noteiktajā termiņā, tas maksā Pircējam līgumsodu 0,5% (piecas desmitdaļas procenta) apmērā no nepiegādātās Preces summas par katru nokavēto dienu, pamatojoties uz Pircēja piestādīto rēķinu.
5.2. Ja Pārdevējs ir piegādājis Līguma noteikumiem neatbilstošu Preci un neapmaina to Līgumā noteiktajā kārtībā un/vai neveic Līgumā noteikto garantijas nomaiņu, tas apmaksā Pircējam saņemto naudas summu par Preci 100 % (viens simts procentu) apmērā un maksā līgumsodu 10% apmērā no Līguma 2.1.noteiktās summas.

5.3. Ja Pircējs neveic maksājumus par Preci Līgumā noteiktajā termiņā, tas maksā Pārdevējam līgumsodu 0,5% (piecas desmitdaļas procenta) apmērā no kavētās summas par katru nokavēto dienu, pamatojoties uz Pārdevēja piestādīto rēķinu.
5.4. Līgumā noteiktais pieaugošais līgumsods nepārsniedz 10% no Līguma 2.1.noteiktās summas.

5.5. Līgumā noteikto līgumsodu samaksa neatbrīvo no Pārdevēju no saistību izpildes.

5.6. Ja  Pārdevējs  savlaicīgi  neveic  Līgumā  noteiktos  līgumsoda  maksājumus,  tad  Pircējs  kavēto maksājumu iekasēšanu pirmstiesas ceļā var nodot trešajai personai. Pārdevējs apņemas segt  visus  izdevumus,  kas  saistīti  ar  kavēto  maksājumu  iekasēšanu.  Pircējs  apņemas  informēt Pārdevēju par trešo personu, kas veiks kavēto maksājumu iekasēšanu.
6. KVALITĀTE
6.1. Preces kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām.
6.2. Precēm jābūt iepakotām atbilstoši Latvijas Republikā un Eiropas Savienībā spēkā esošo normatīvo aktu prasībām, iepakojumam jānodrošina preču saglabāšanās, tās transportējot un pēc tam glabājot.
6.3. Ar Līguma prasībām atbilstošu Preci Līguma ietvaros saprotama Prece, kas atbilst Līguma noteikumiem, Pārdevēja tehniskajā - finanšu piedāvājumā (Līguma 1.pielikums) un normatīvajos aktos noteiktajam.
6.4. Pretenzijas par Preces kvalitāti Pircējs iesniedz Pārdevējam rakstiski, nosūtot to uz Pārdevēja Līgumā noradīto adresi.

6.5. Pārdevējs uzņemas visus riskus par Preci līdz Preces nodošanai Pircējam.
6.6. Pircējs uzņemas atbildību par Preces apslēptajiem trūkumiem.
7. NEPĀRVARAMA VARA
7.1. Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.

7.2. Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.

7.3. Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecas) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.

7.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.

8. FIZISKO PERSONU DATU AIZSARDZĪBA

8.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.

8.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

8.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

8.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru pusi, ja vien normatīvie akti to neaizliedz.

8.5. Neskatoties uz līguma 8.3. punktā minēto, Izpildītājs piekrīt, ka Pircējs nodod no Pārdevēja saņemtos fizisko personu datus trešajām personām, kas sniedz Pircējam pakalpojumus un ar kurām Pircējs sadarbojas Līguma izpildes nodrošināšanai.

8.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

9. CITI NOTEIKUMI
9.1. Puses savstarpēji rakstveidā vienojoties, ir tiesīgi izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. Veicot Līguma grozījumus, Puses ievēro Publisko iepirkuma 61.panta regulējumu.

9.2. Pircējam ir tiesības vienpusēji izbeigt Līgumu, paziņojot par to Pārdevējam 5 (piecas) darba dienas iepriekš, ja:

9.2.1. Pārdevējs ir kavējis Preču piegādi Līgumā noteiktajā termiņā vairāk par 10 (desmit) darba dienām;

9.2.2. ar spēkā stājušos tiesas nolēmumu tiek pasludināts Pārdevēja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Pārdevēja saimnieciskā darbība;

9.2.3. Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas. 

9.3. Ja Pircējs pārtrauc Līgumu 9.2.noteiktajos gadījumos, Pircējs maksā līgumsodu 10% apmērā no Līguma 2.1.noteiktās summas.
9.4. Ja Līgums tiek izbeigts pēc avansa maksājuma izmaksas, Pircēja pienākums ir 10 (desmit) dienu laikā atmaksāt saņemto avansa maksājumu.

9.5. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.

9.6. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.

9.7. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.

9.8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.

9.9. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.

9.10. Līgums sagatavots un parakstīts elektroniski. Abpusēji elektroniski parakstīts īgums ar vienādu juridisku spēku glabājas pie katras no Pusēm.

10. Pielikumi
Pielikumā: Pārdevēja iesniegtais tehniskais - finanšu piedāvājums uz 1 (vienas) lapas.

11. PUŠU REKVIZĪTI UN PARAKSTI
� Publisko iepirkumu likums, skatīt: �HYPERLINK "https://likumi.lv/doc.php?id=287760"��https://likumi.lv/doc.php?id=287760� 


� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā  nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.


� Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: �HYPERLINK "http://likumi.lv/doc.php?id=10127"��http://likumi.lv/doc.php?id=10127�. 

